Nicolae Moga, ministrul de Interne: ”Am decis demiterea șefului Poliției Române, care e lângă mine, a prefectului și a șefului IPJ”

Nicolae Moga, senatorul constănțean care a înlocuit-o recent pe Carmen Dan la ministerul de Interne, a declarat, vineri, că a decis să îl demită pe șeful Poliției Române, Ioan Buda, pe prefectul județului Olt, Petre Silviu Neacșu, și pe șeful Inspectoratului de Poliție Județean Olt, Cristian Voiculescu.

Decizia vine în urma tragediei adolescentei ucise în Caracal și la scurt timp după reacția premierului Dăncilă care a cerut demisiile celor trei șefi de instituții. Nicolae Moga a făcut declarațiile în Caracal, locul unde a avut loc crima și unde ministrul s-a deplasat vineri seară.

sursa foto: captură video